Τιτάνες Δράμας (καλαθοσφαίριση γυναικών)

Ο Αθλητικός Σύλλογος Τιτάνες Δράμας είναι ελληνικό αθλητικό σωματείο, που δραστηριοποιείται στην πόλη της Δράμας, στην ομώνυμη περιφερειακή ενότητα. Επίσημο έτος ίδρυσής του είναι το 1990. Οι αθλητές του αγωνίζονται με χρώματα το πορτοκαλί, το μπλε και συμπληρωματικά το λευκό. Το όνομά του παραπέμπει στους Τιτάνες, θεότητες της αρχαιοελληνικής μυθολογίας.

Το τμήμα γυναικείας καλαθοσφαίρισης συμμετείχε για πρώτη φορά σε επίσημες διοργανώσεις το 2005.«Ιστορικό», πληροφορίες στον επίσημο ιστότοπο του συλλόγου. Διαθέτει τόσο τμήμα ενηλίκων γυναικών, όσο και ακαδημίες νεαρών ηλικιακά αθλητριών. Νομικά έχει τη μορφή ερασιτεχνικού σωματείου. Ως έδρα χρησιμοποιεί το Δημοτικό Κλειστό Γυμναστήριο Δράμας «Δημήτρης Κραχτίδης», χωρητικότητας 1.600 καθήμενων θεατών.«Δημοτικό Κλειστό Γυμναστήριο Δράμας «Δημήτρης Κραχτίδης»», πληροφορίες στον ιστότοπο Stadia.gr.

 Ιστορική αναδρομή 
 Τα πρώτα χρόνια στο Τοπικό (2005-2008) 
Οι γυναικείες ομάδες των Τιτάνων δήλωσαν συμμετοχή για πρώτη φορά στα Πρωταθλήματα της Ένωσης Καλαθοσφαιρικών Σωματείων Ανατολικής Μακεδονίας και Θράκης την περίοδο 2005-06. Τη χρονιά αυτή στο Πρωτάθλημα Γυναικών δήλωσαν συμμετοχή τέσσερις σύλλογοι. Έχοντας συλλέξει τρεις νίκες σε έξι αγώνες, η ομάδα της Δράμας τερμάτισε στην 3η θέση του βαθμολογικού πίνακα, μειονεκτώντας σε ισοβαθμία με τη δεύτερη Αθλητική Ένωση Κομοτηνής.«Βαθμολογία Πρωταθλήματος Γυναικών Ανατολικής Μακεδονίας και Θράκης 2005-2006», πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.

Την επόμενη περίοδο, 2006-07, το γυναικείο τοπικό Πρωτάθλημα δεν ήταν ανταγωνιστικότερο, καθώς δεν αυξήθηκαν οι συμμετέχουσες ομάδες. Οι Τιτάνες είχαν και πάλι απολογισμό τρεις νίκες και τρεις ήττες. Ωστόσο αυτή τη φορά βρέθηκαν στη 2η θέση, πίσω από την πρωτοπόρο Ασπίδα Ξάνθης, χωρίς να παρατηρηθεί ισοβαθμία.«Βαθμολογία Πρωταθλήματος Γυναικών Ανατολικής Μακεδονίας και Θράκης 2006-2007», πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.

Ήταν την επόμενη χρονιά, 2007-08, που κατάφεραν να κατακτήσουν τον τίτλο του Πρωταθλητή Ανατολικής Μακεδονίας και Θράκης, τερματίζοντας αήττητοι μετά από την ολοκλήρωση έξι αγώνων.«Βαθμολογία Πρωταθλήματος Γυναικών Ανατολικής Μακεδονίας και Θράκης 2007-2008», πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης. Στη συνέχεια, διεκδίκησαν την άνοδό τους στην Α2 Εθνική Κατηγορία μέσω του Ειδικού Πρωταθλήματος Ανόδου που διεξήχθη από τις 30 Απριλίου έως τις 4 Μαΐου 2008 στο Κλειστό Γυμναστήριο Αμπελοκήπων Θεσσαλονίκης. Αντιμετώπισε τις πρωταθλήτριες ομάδες των Ενώσεων της βόρειας Ελλάδας (πλην Θεσσαλονίκης): την Ανάληψη Βόλου (Θεσσαλία),  την Ιερισσό (Χαλκιδική), τη Βέροια (Κεντρική Μακεδονία) και το Βελβεντό (Δυτική Μακεδονία). Η προσπάθεια των Τιτάνων στέφθηκε με επιτυχία, με αποτέλεσμα να ανέλθουν για πρώτη φορά στην ιστορία τους σε εθνική κατηγορία το επόμενο φθινόπωρο.

 Μακροχρόνια πορεία στην Α2 Εθνική (2008-σήμερα) 
 Αγωνιστική περίοδος 2008-09 
Η επόμενη, ιστορική για το σύλλογο, περίοδος 2008-09 ξεκίνησε με τις υποχρεώσεις του για το θεσμό του Κυπέλλου Ελλάδος, όπου επίσης έκανε το ντεμπούτο του. Στον πρώτο του αγώνα, που έλαβε χώρα στις 21 Σεπτεμβρίου 2008, βρέθηκε αντιμέτωπος στην έδρα του με τον Ηρακλή Θεσσαλονίκης. Ο αγώνας έληξε υπέρ της δραμινής ομάδας με σκορ 64-47.«Τα αποτελέσματα στο Κύπελλο Γυναικών» , άρθρο στον ιστότοπο Sport24.gr, 21 Σεπτεμβρίου 2008. Στην επόμενη φάση οι Τιτάνες υποδέχθηκαν στην έδρα τους τον Αίαντα Ευόσμου. Το παιχνίδι ήταν χορταστικό σε πόντους, ωστόσο επέφερε τον αποκλεισμό τους από τη διοργάνωση, καθώς ηττήθηκαν με σκορ 76-80.«Tα αποτελέσματα του κυπέλλου Γυναικών» , άρθρο στον ιστότοπο Sport24.gr, 28 Σεπτεμβρίου 2008. Το Πρωτάθλημα (και ειδικότερα ο Όμιλος Βορρά της Α2 Εθνικής), από την πλευρά του, διεξήχθη με τη συμμετοχή 14 συλλόγων, ένα διαφορετικό περιβάλλον από αυτό που βρέθηκε η ομάδα στα πρώτα της βήματα. Μέχρι τη λήξη της Κανονικής Περιόδου κατάφερε να συγκεντρώσει 11 νίκες σε 26 αγωνιστικές. Ισοβάθμισε με τον Α.Ο. Σερρών, μειονεκτώντας στα μεταξύ τους αποτελέσματα. Στην τελική κατάταξη βρέθηκε στη 10η θέση, γνωρίζοντας μαθηματικά τον υποβιβασμό στο τοπικό της πρωτάθλημα.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Εντούτοις, η αποχώρηση του συλλόγου Μ.Α.Σ. Καστοριά από την Α1 Εθνική Κατηγορία - που σημαίνει αυτόματο υποβιβασμό στο επίπεδο των τοπικών διοργανώσεων - συγκράτησε τους Τιτάνες Δράμας στην Α2 Εθνική.«Τέλος καλό όλα καλά», άρθρο στον ιστότοπο SerresBasket.gr, 26 Απριλίου 2009.

 Αγωνιστική περίοδος 2009-10 
Τον επόμενο Οκτώβριο, οι Τιτάνες Δράμας ξεκίνησαν νικηφόρα νικώντας με σκορ 70-44 το Γ.Α.Σ. Κομοτηνή στην έδρα τους για την Α' Φάση του Κυπέλλου.«Τιτάνες Δράμας - Γ.Α.Σ. Κομοτηνή 70-44», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Το Κύπελλο Ελλάδας γυναικών», άρθρο στον ιστότοπο Zougla.gr, 11 Οκτωβρίου 2009. Ωστόσο, η ατυχία τους χτύπησε για δεύτερη φορά την πόρτα στη Β' Φάση, όπου υπέστησαν βαριά ήττα από τη Φ.Ε.Α. στη Δράμα με σκορ 54-84.«Τα αποτελέσματα της 2ης φάσης του Κυπέλλου Γυναικών» , άρθρο στον ιστότοπο BasketNet.gr, 21 Οκτωβρίου 2009.«Final-4 Κυπέλλου Γυναικών: Η πορεία προς τον τίτλο», άρθρο στον ιστότοπο WePlayBall.gr, 16 Απριλίου 2010. Κατά συνέπεια αποκλείστηκαν πριν εισέλθουν στη Γ' Φάση. Σε ό,τι αφορά το Πρωτάθλημα της περιόδου 2009-10, η ομάδα των Τιτάνων έδειξε διαφορετικό πρόσωπο από την προηγούμενη, κάνοντας αξιόλογη πορεία. Απέναντι σε 13 αντιπάλους, όπως και το προηγούμενο έτος, κατάφερε αυτή τη φορά να αναδειχθεί 20 φορές νικήτρια σε 26 αγωνιστικές, μένοντας, όμως, εκτός τόσο της ζώνης του προβιβασμού όσο και αυτής των αγώνων κατάταξης. Ειδικότερα ολοκλήρωσε τις αγωνιστικές της υποχρεώσεις στην 3η θέση.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Αγωνιστική περίοδος 2010-11 
Την επόμενη χρονιά οι Τιτάνες ξεκίνησαν την πορεία τους επίσης με ένα εντός έδρας παιχνίδι Κυπέλλου, στο οποίο και απέκλεισαν τον Αρίωνα Πτολεμαΐδας επικρατώντας με σκορ 61-38.«Προκρίθηκε ο Αστέρας», άρθρο στον ιστότοπο Sport24.gr, 3 Οκτωβρίου 2010.«Τα αποτελέσματα Κυπέλλου Γυναικών» , άρθρο στον ιστότοπο BasketNet.gr, 3 Οκτωβρίου 2010. Το επόμενο αγωνιστικό τους ραντεβού ήταν με τον Απόλλωνα Καλαμαριάς στα πλαίσια της 3ης Αγωνιστικής της Α' Φάσης. Ηττήθηκαν εντός έδρας με σκορ 61-66 με συνέπεια να αποκλειστούν από τη συνέχεια της διοργάνωσης.«Πέρασαν Καλαμαριά και Παιανία» , άρθρο στον ιστότοπο BasketNet.gr, 17 Οκτωβρίου 2010.«Πρόκριση για Παιανία και Απόλλωνα», άρθρο στον ιστότοπο Gazzetta.gr, 17 Οκτωβρίου 2010. Το Πρωτάθλημα της ίδιας περιόδου, 2010-11, ξεκίνησε με τη συμμετοχή 12 συλλόγων ανά Όμιλο, δύο λιγότερους από την περασμένη χρονιά. Σε αυτό οι Τιτάνες συνέχισαν ως ένα από τα φαβορί ανόδου, τερματίζοντας εν τέλει στη 2η θέση του τελικού βαθμολογικού πίνακα. Για να το πετύχουν, σημείωσαν 19 νίκες σε 22 αγωνιστικές.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ακολούθως συμμετείχαν σε αγώνα μπαράζ απέναντι στην ομάδα που κατέλαβε την αντίστοιχη θέση στον Όμιλο Νότου, τον Κρόνο Αγίου Δημητρίου. Στο παιχνίδι αυτό, που έκρινε την ομάδα που ακολούθησε τους Πρωταθλητές στην Α1 Εθνική, η ομάδα της Δράμας γνώρισε την ήττα με σκορ 41-47, χάνοντας την ευκαιρία να αγωνιστεί το επόμενο φθινόπωρο σε κορυφαίο επίπεδο.«Τιτάνες – Κρόνος Αγίου Δημητρίου 41-47» , άρθρο στον ιστότοπο DramaGoal.gr, 6 Ιουνίου 2011.«Στην Α1 γυναικών ο Κρόνος Αγίου Δημητρίου - Επικράτησε με 47-41 των Τιτάνων Δράμας», άρθρο στον ιστότοπο Tsiotras.blogspot.gr, 5 Ιουνίου 2011. Η αθλήτρια των Τιτάνων, Λένια Κουτούση, αναδείχθηκε κορυφαία σκόρερ του Πρωταθλήματος (σημείωσε 416 πόντους), ενώ στην κορυφαία δεκάδα μπήκε και η Βούλα Σαμολαδά (σημείωσε 281 πόντους). Στο στατιστικό πίνακα των αθλητριών με τα περισσότερα τρίποντα στο Πρωτάθλημα η Σαμολαδά κατέλαβε τη 2η θέση (σημείωσε 48), ενώ στην 3η βρέθηκε επίσης αθλήτρια των Τιτάνων, η Ελπίδα Αγαθαγγελίδου (σημείωσε 44).«Ο τελικός πίνακας των σκόρερ και «μπομπέρ» της Α2 γυναικών σε Βορρά και Νότο», άρθρο στον ιστότοπο Tsiotras.blogspot.gr, 30 Μαΐου 2011.

 Αγωνιστική περίοδος 2011-12 
Η πορεία των Τιτάνων την επόμενη χρονιά, 2011-12, σταμάτησε στη «Φάση των 16», όπου έφτασαν, όμως, περνώντας δύο αγωνιστικές άνευ αγώνος. Για την πρεμιέρα κληρώθηκαν με τη Μ.Ε.Ν.Τ., επιτυγχάνοντας να πάρουν τη νίκη εντός έδρας με σκορ 47-43.«Αποτελέσματα Κυπέλλου Βορράς: Μεγάλη πρόκριση Παναθλητικού», άρθρο στον ιστότοπο OnSports.gr, 18 Σεπτεμβρίου 2011.«Αποτελέσματα Κυπέλλου Γυναικών» , άρθρο στον ιστότοπο BasketBlog.gr, 18 Σεπτεμβρίου 2011. Τη 2η αγωνιστική ξεπέρασαν άνευ αγώνος (βάσει κλήρωσης), ομοίως και την 3η (μετά από εθελοντική αποχώρηση της Ολυμπιάδας Λάρισας).«Η πορεία του κυπέλλου για τους λάτρεις των... αριθμών» , άρθρο στον ιστότοπο WomenSports.gr, 6 Απριλίου 2012. Στη «Φάση των 16» διασταυρώθηκαν με τον Αθηναϊκό, ομάδα της Α1 Εθνικής, για να ηττηθούν με σκορ 53-78.«Έκπληξη από το Ελληνικό», άρθρο στον ιστότοπο Sport24.gr, 20 Νοεμβρίου 2011.«Ηταν Τιτάνες για δύο δεκάλεπτα κόντρα στο νταμπλούχο», άρθρο στον ιστότοπο Tsiotras.blogspot.gr, 20 Νοεμβρίου 2011. Το Πρωτάθλημα Βορρά της Α2 Εθνικής ήταν τη χρονιά αυτή λιγότερο ανταγωνιστικό: οι δώδεκα ομάδες έγιναν στην πορεία δέκα μετά από αποχωρήσεις. Οι Τιτάνες ολοκλήρωσαν τις αγωνιστικές τους υποχρεώσεις στην 4η θέση της βαθμολογικής κατάταξης, με τη στατιστική να γράφει 16 αγώνες υπέρ τους και 6 κατά.«Στην Α1 ο Ολυμπιακός Βόλου» , άρθρο στον ιστότοπο WomenSports.gr, 29 Απριλίου 2012.

 Αγωνιστική περίοδος 2012-13 
Το επόμενο φθινόπωρο οι Τιτάνες κληρώθηκαν στο Κύπελλο με τον Απόλλωνα Καλαμαριάς, δύο χρόνια μετά την προγενέστερη συνάντησή τους στο θεσμό. Αυτή τη φορά κατάφεραν να κατακτήσουν τη νίκη, με σκορ 49-70, σε αγώνα που διεξήχθη στη Θεσσαλονίκη.«Κύπελλο Ελλάδας Γυναικών: Εύκολα τα φαβορί», άρθρο στον ιστότοπο OnSports.gr, 16 Σεπτεμβρίου 2012.««Φόρτσαραν» στο τελευταίο δεκάλεπτο οι Τιτάνες Δράμας», άρθρο στον ιστότοπο Tsiotras.blogspot.gr, 16 Σεπτεμβρίου 2012. Έχοντας περάσει την επόμενη αγωνιστική άνευ αγώνος, η δραμινή ομάδα κλήθηκε στη συνέχεια να ξεπεράσει το εμπόδιο του Παναθλητικού Συκεών. Υπέστη εντός έδρας ήττα, με σκορ 41-48, με αποτέλεσμα να μην καταφέρει να περάσει στη Β' Φάση.«Κύπελλο Ελλάδος Γυναικών», άρθρο στον ιστότοπο DramaBasket.gr, 26 Σεπτεμβρίου 2012.«Τα αποτελέσματα του Κυπέλλου Γυναικών», άρθρο στον ιστότοπο Sport24.gr, 26 Σεπτεμβρίου 2012. Η χρονιά 2012-13 υπήρξε ιδιόρρυθμη οργανωτικά για την Α2 Εθνική Κατηγορία, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Ο Όμιλος Βορρά χωρίστηκε αρχικά σε δύο υποομίλους, με τους Τιτάνες να αγωνίζονται στο δεύτερο από αυτούς. Στα πλαίσια αυτού αντιμετώπισε έξι αντιπάλους, ολοκληρώνοντας την Α' Φάση με 9 νίκες και 3 ήττες. Συνεπώς κατέλαβε τη 2η θέση, όντας η μία από τις έξι ομάδες που πέρασαν επιτυχώς στην Τελική Φάση.«Αποτελέσματα Α2 Βορρά: Στα μπαράζ για την άνοδο Ηρακλής και ΠΑΣ!», άρθρο στον ιστότοπο WePlayBall.gr, 24 Φεβρουαρίου 2013. Στο δεύτερο αυτό στάδιο οι Τιτάνες συγκέντρωσαν 4 νίκες και 6 ήττες, όσες και η Νίκη Λευκάδας. Μειονεκτώντας στα μεταξύ τους αποτελέσματα, ολοκλήρωσαν τη χρονιά οριστικά στην 5η θέση (για το σύνολο του Βορρά).«Αποτελέσματα Α2 Βορρά: Στην Α1 το Ρύσιο, στα μπαράζ ανόδου ο Παναθλητικός!», άρθρο στον ιστότοπο WePlayBall.gr, 21 Απριλίου 2013.

 Αγωνιστική περίοδος 2013-14 
Οι Τιτάνες Δράμας παρουσιάστηκαν κανονικά στο ραντεβού για το Κύπελλο το επόμενο φθινόπωρο, συνεχίζοντας το σερί των επιτυχημένων πρώτων αγωνιστικών στο Κλειστό Γυμναστήριο της Μίκρας. Ειδικότερα, νίκησαν με σκορ 34-49 το Ναύαρχο Βότση.««Ξέσπασαν» στο τέλος οι Τιτάνες Δράμας», άρθρο στον ιστότοπο Tsiotras.blogspot.gr, 22 Σεπτεμβρίου 2013.«Πέρασαν Τιτάνες Δράμας, Πυλαία, Ηρακλής, Σέρρες, Ολυμπιακός Βόλου και Νίκη Λευκάδας» , άρθρο στον ιστότοπο SportsHero.gr, 22 Σεπτεμβρίου 2013. Βάσει της κλήρωσης, για την επόμενη φάση οι Δραμινές έπρεπε να ταξιδέψουν στη Λευκάδα για να αναμετρηθούν με τη Νίκη. Εντούτοις οικονομικές δυσκολίες οδήγησαν την ομάδα στην εθελοντική απόσυρση από το θεσμό.«Παραιτήθηκαν από το κύπελλο οι γυναίκες των Τιτάνων», άρθρο στον ιστότοπο της εφημερίδας «Χρονικά της Δράμας», 27 Σεπτεμβρίου 2013.«Δεν πηγαίνουν στη Λευκάδα οι Τιτάνες Δράμας - Πρόκριση άνευ αγώνα για τη Νίκη στο Kύπελλο Ελλάδας γυναικών», άρθρο στον ιστότοπο Tsiotras.blogspot.com, 24 Σεπτεμβρίου 2013.«Δεν κατεβαίνουν οι Τιτάνες Δράμας στο Κύπελλο, πρόκριση για Λευκάδα!», άρθρο στον ιστότοπο WePlayBall.gr, 24 Σεπτεμβρίου 2013. Στο Πρωτάθλημα της χρονιάς 2013-14 συμμετείχαν, ωστόσο, κανονικά και μάλιστα η πορεία τους δεν ήταν άσχημη. Οι συμμετέχουσες ομάδες ήταν 12 σε κοινό Όμιλο, εφόσον η κανονικότητα της διοργάνωσης επανήλθε. Στο πλαίσιο αυτό οι Τιτάνες συγκέντρωσαν 14 νίκες και 8 ήττες. Στον τελικό βαθμολογικό πίνακα βρέθηκαν στην 4η θέση, χωρίς να ακολουθήσει κάποιος αγώνας κατάταξης.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Τον Ιούλιο του 2014 αποχώρησε από τις τάξεις της ομάδας ο επί οκτώ χρόνια προπονητής της, Θανάσης Γαϊτάνης. Άμεσοι συνεργάτες του ήταν τα χρόνια αυτά οι Γιάννης Αλτιντής (μέχρι τον Ιούλιο του 2011) και η πρώην αθλήτρια του συλλόγου Γιάννα Μυλωνά (μέχρι την αποχώρησή του).«Ο Θανάσης Γαϊτάνης ανακοίνωσε την αποχώρησή του από τον πάγκο των Τιτάνων Δράμας», άρθρο στον ιστότοπο InDrama.gr, 10 Ιουλίου 2014.«Ανανέωσε ο Σάκης Γαϊτάνης στις γυναίκες των Τιτάνων», άρθρο στον ιστότοπο DramaGoal.gr, 15 Ιουλίου 2011.

 Αγωνιστική περίοδος 2014-15 
Το επόμενο φθινόπωρο οι Τιτάνες επέστρεψαν στα γήπεδα όπως συνήθως για τις υποχρεώσεις τους στο Κύπελλο Ελλάδος. Ήταν η πρώτη φορά που ηττήθηκαν σε πρεμιέρα και συγκεκριμένα εκτός έδρας από τον Άρη Θεσσαλονίκης με σκορ 56-42.«Τα αποτελέσματα στο Βορρά» , άρθρο στον ιστότοπο WomenSports.gr, 14 Σεπτεμβρίου 2014.«Τζάμπολ στο Κύπελλο Γυναικών» , άρθρο στον ιστότοπο BasketNet.gr, 14 Σεπτεμβρίου 2014. Το μούδιασμα της κακής αρχής δεν είχε όμως αντίκτυπο στην ομάδα σε ό,τι αφορά το Πρωτάθλημα της χρονιάς 2014-15, στο οποίο και διακρίθηκε. Την άνοδο στην Α1 Εθνική διεκδίκησαν 12 σύλλογοι της βόρειας Ελλάδας, με τη λήξη της αγωνιστικής δράσης να βρίσκει τους Τιτάνες στη 2η θέση της κατάταξης. Είχαν συγκεντρώσει 19 νίκες και 3 ήττες και μόνο η αήττητη Νίκη Λευκάδας είχε περισσότερες.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Η Νίκη Λευκάδας στην κορυφή» , άρθρο στον ιστότοπο Sport24.gr, 5 Απριλίου 2015. Κορυφαία σκόρερ της ομάδας, καθώς και τρίτη παραγωγικότερη του Ομίλου, αναδείχθηκε η Λένια Κουτούση (377 πόντοι).«Ο τελικός πίνακας των σκόρερς και «μπόμπερς» της Α2 γυναικών σε Βορρά και Νότο», άρθρο στον ιστότοπο Tsiotras.blogspot.gr, 8 Απριλίου 2015. Στη θέση της πρώτης προπονήτριας είχε προβιβαστεί την επιτυχημένη αυτή χρονιά η Γιάννα Μυλωνά.«Μυλωνά: «Μια θέση στην πρώτη τετράδα»» , συνέντευξη στον επίσημο ιστότοπο της Ελληνικής Ομοσπονδίας Καλαθοσφαίρισης, 7 Νοεμβρίου 2014.

Στη συνέχεια η ομάδα επρόκειτο να αγωνιστεί σε αγώνα κατάταξης με τον Άρη Πετρούπολης, την ομάδα που κατέλαβε τη 2η θέση στον Όμιλο Νότου. Με τον τρόπο αυτό θα διαμορφωνόταν σειρά προτεραιότητας για άνοδο σε περίπτωση που προέκυπταν κενές θέσεις εκτός προγράμματος. Ο Άρης, ωστόσο, δήλωσε άρνηση συμμετοχής στον αγώνα, με αποτέλεσμα οι Τιτάνες να αποκτήσουν πρώτη προτεραιότητα άνευ αγώνος.«Πέμπτα τα Μελίσσια» , άρθρο στον ιστότοπο BasketNet.gr, 26 Απριλίου 2015.«Δεν κατεβαίνει στα μπαράζ της Α2 ο Άρης Πετρούπολης» , άρθρο στον ιστότοπο WomenSports.gr, 21 Απριλίου 2015. Πράγματι, η φιναλίστ του Κυπέλλου Ελλάδος εκείνη τη χρονιά, Αναγέννηση Νέου Ρυσίου, αδυνατούσε να συνεχίσει στο Πρωτάθλημα της Α1 Εθνικής ανοίγοντας το δρόμο για το σύλλογο της Δράμας. Ωστόσο, ο τελευταίος έκρινε πως τα οικονομικά μεγέθη της κορυφαίας κατηγορίας ήταν απαγορευτικά και συνεπώς αρνήθηκε τη σχετική πρόσκληση της Ομοσπονδίας.«Αρνήθηκαν τη συμμετοχή στη Α1 οι Τιτάνες Δράμας», άρθρο στον ιστότοπο InDrama.gr, 11 Ιουλίου 2015.«Αρνήθηκαν την συμμετοχή στην Α1 μπάσκετ οι Τιτάνες» , άρθρο στον ιστότοπο SportDrama.gr, 10 Ιουλίου 2015.

 Αγωνιστική περίοδος 2015-16 
Η έλευση του Σεπτεμβρίου σήμαινε και την επανέναρξη των επίσημων υποχρεώσεων των Τιτάνων για το Κύπελλο. Τους υποδέχθηκε στην έδρα του ο Απόλλων Καλαμαριάς, ο οποίος κατάφερε να τους αποκλείσει από τη συνέχεια του θεσμού. Το τελικό σκορ διαμορφώθηκε σε 79-59.«Απόλλων Καλαμαριάς – Τιτάνες 79-59», άρθρο στον ιστότοπο SportDrama.gr, 25 Σεπτεμβρίου 2015.«Αποκλεισμός για τους Τιτάνες στο Κύπελλο Ελλάδας», άρθρο στον ιστότοπο DramaBasket.blogspot.com, 24 Σεπτεμβρίου 2015. Η ομάδα αποδείχθηκε κατώτερη των περιστάσεων και στο Πρωτάθλημα της Α2 Εθνικής για το 2015-16 με την επιδείνωση της γενικής της απόδοσης να είναι σαφής: με 8 νίκες σε 22 αγώνες κατάφερε να σκαρφαλώσει μέχρι την 8η θέση. Εξασφάλισε, εντούτοις, την παραμονή της, ενώ δεν παρατηρήθηκε και ισοβαθμία με άλλη ομάδα.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Έπεσε η αυλαία στην Α2 Γυναικών» , άρθρο στον ιστότοπο Sport24.gr, 10 Απριλίου 2016. Κορυφαία σκόρερ της ομάδας, καθώς και τρίτη παραγωγικότερη του Ομίλου, αναδείχθηκε η Ελευθερία Γαϊτάνη.«Η τελική κατάταξη σε πόντους και τρίποντα στην Α2 γυναικών Βορρά και Νότου-Τσαμπούρη, Στεφανίδου και Αθανασιάδου στην κορυφή», άρθρο στον ιστότοπο Tsiotras.blogspot.gr, 14 Απριλίου 2016.

Τον Ιούνιο του 2016, μετά από 9 χρόνια παρουσίας στην ομάδα ως αθλήτρια και προπονήτρια, ανακοίνωσε την αποχώρησή της η Γιάννα Μυλωνά.«Αποχώρησε η Γιάννα Μυλωνά», άρθρο στον ιστότοπο SportDrama.gr, 9 Ιουνίου 2016.«Αποχώρησε από τη γυναικεία ομάδα των Τιτάνων Δράμας η Γιάννα Μυλωνά», άρθρο στον ιστότοπο Dramabasket.blogspot.com, 9 Ιουνίου 2016.

 Αγωνιστική περίοδος 2016-17 
Με νέο προπονητή το Βαγγέλη Καρατσομπάνη,«Ο Βαγγέλης Καρατσομπάνης στους Τιτάνες Δράμας με διπλό ρόλο», άρθρο στον ιστότοπο KavalaGoal.gr, 2 Ιουλίου 2016. οι Τιτάνες ξεκίνησαν την επόμενη χρονιά με μια αναμέτρηση με τον Ηρακλή Θεσσαλονίκης στα πλαίσια του Κυπέλλου. Ηττήθηκαν εκτός έδρας με ταπεινωτικό σκορ 68-28 και αποκλείστηκαν.«Διαφορά 40 πόντων για τις γυναίκες του Ηρακλή», άρθρο στον ιστότοπο Tsiotras.blogspot.gr, 18 Σεπτεμβρίου 2016.«68-28 ο Ηρακλής τους Τιτάνες Δράμας και έτοιμος για Α1 γυναικών» , άρθρο στον ιστότοπο Spotakia.gr, 18 Σεπτεμβρίου 2016. Ο σύλλογος της Δράμας αντιμετώπιζε προβλήματα επιβίωσης κάτι που αποτυπώθηκε και στον τελικό βαθμολογικό πίνακα του Πρωταθλήματος Βορρά της περιόδου 2016-17. Απέναντι σε 11 αντιπάλους, απέσπασε 6 νίκες σε 22 αγωνιστικές με αποτέλεσμα να καταταγεί στη 10η θέση κατά τη λήξη της χρονιάς. Εντούτοις, βρέθηκε εκτός της ζώνης του υποβιβασμού.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Για την έφεσή της στο σκοράρισμα διακρίθηκε για δεύτερη συνεχόμενη χρονιά η Ελευθερία Γαϊτάνη, που συγκέντρωσε 425 πόντους για λογαριασμό της ομάδας. Ήταν μάλιστα η δεύτερη παραγωγικότερη σκόρερ του Ομίλου Βορρά.«Νικήτρια η Κουτσουνούρη στην… Ολύμπια Τιτανομαχία στις σκόρερ της Α2 γυναικών του Βορρά με διαφορά... στήθους-Πρώτη στα τρίποντα με ρεκόρ η Ταντουρόφσκα - Πάρτι η Κεχαγια στο Νότο - «Εκαψε τελικά το σπαθί» η Καμμένου» , άρθρο στον ιστότοπο Tsiotras.blogspot.gr, 11 Απριλίου 2017.

 Αγωνιστική περίοδος 2017-18 
Στα πλαίσια της επόμενης διοργάνωσης του Κυπέλλου Ελλάδος, οι Τιτάνες κλήθηκαν να ξεπεράσουν το εμπόδιο της Α.Ε. Πυλαίας. Δεν τα κατάφεραν και αποκλείστηκαν ξανά πρόωρα, κατόπιν εκτός έδρας ήττας με σκορ 67-55.«Δίκαια πρόκριση για τις γυναίκες της ΑΕ Πυλαίας», άρθρο στον ιστότοπο Tsiotras.blogspot.com, 17 Σεπτεμβρίου 2017.«Όλη η δράση στο Κύπελλο Γυναικών», άρθρο στον ιστότοπο Basketa.gr, 17 Σεπτεμβρίου 2017. Στις αρχές Ιανουαρίου τον προπονητή Βαγγέλη Καρατσομπάνη αντικατέστησε ο Κώστας Μάρκου, που παρέμεινε μέχρι το τέλος της χρονιάς.«Ο Κ. Μάρκου στη θέση του Β. Καρατσομπάνη στους Τιτάνες Δράμας», άρθρο στον ιστότοπο DramaBasket.blogspot.com, 11 Ιανουαρίου 2018.«Νέος προπονητής στο γυναικείο των Τιτάνων Δράμας ο Κώστας Μάρκου», άρθρο στον ιστότοπο Tsiotras.blogspot.com, 11 Ιανουαρίου 2018. Μέχρι τη λήξη της αγωνιστικής δράσης ο σύλλογος της Δράμας είχε συγκεντρώσει 12 νίκες και 10 ήττες, ισοβαθμώντας με τον Πανσερραϊκό. Υπερέχοντας στα μεταξύ τους αποτελέσματα, βρέθηκε στην 5η θέση της τελικής κατάταξης.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Βορρά) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στην κορυφαία δεκάδα των σκόρερ του Ομίλου βρέθηκαν δύο αθλήτριες της ομάδας: στην 3η θέση η Θάλεια Μαραγκού με 315 πόντους και στην 6η θέση η Βούλα Σαμολαδά με 249 πόντους. Σε ό,τι αφορά το στατιστικό πίνακα των αθλητριών με τα περισσότερα τρίποντα, οι δύο πρώτες θέσεις κατελήθησαν από αθλήτριες των Τιτάνων: την Ελπίδα Τσιαμπάζη (45 στον αριθμό) και τη Βούλα Σαμολαδά (42 στον αριθμό). Στη δεκάδα βρέθηκε και η Μαραγκού (26 στον αριθμό).«Η τελική κατάταξη σε πόντους και τρίποντα της Α2 γυναικών (Ομιλοι Βορρά και Νότου)», άρθρο στον ιστότοπο Tsiotras.blogspot.gr, 24 Απριλίου 2018.

 Αγωνιστική περίοδος 2018-19 
Κατά την αγωνιστική περίοδο, 2018-19, ο Α.Σ. Τιτάνες Δράμας έλαβε μέρος στο Πρωτάθλημα της Α2 Εθνικής Κατηγορίας Γυναικών, που διοργάνωσε η Ελληνική Ομοσπονδία Καλαθοσφαίρισης. Ειδικότερα τοποθετήθηκε στον Όμιλο Βορρά, τον οποίο συγκρότησαν 12 στον αριθμό σύλλογοι. Έχοντας συλλέξει 3 νίκες και 19 ήττες, στην τελική βαθμολογική κατάταξη βρέθηκε στην 11η θέση με συνέπεια να υποβιβαστεί στην οικεία του τοπική κατηγορία.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Βορρά) 2018-2019», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Α2 Γυναικών: Ήττα και υποβιβασμός στο τοπικό για τους Τιτάνες Δράμας», άρθρο στον ιστότοπο DramaBasket.gr, 22 Απριλίου 2019.«Αντίο με νίκη για τον Παναθηναϊκό – Κρόνος Αγίου Δημητρίου και ΠΑΣ θα παλέψουν για την άνοδο», άρθρο στον ιστότοπο Wbasket.gr, 21 Απριλίου 2019.

Στο θεσμό του Κυπέλλου Ελλάδος διασταυρώθηκε στην πρεμιέρα για δεύτερη συνεχόμενη χρονιά με την Α.Ε. Πυλαίας. Ηττήθηκε με μεγάλη διαφορά στο σκορ, 93-41, και γνώρισε τον αποκλεισμό.«Κύπελλο Ελλάδας (Βορράς): Επίδειξη δύναμης για Πυλαία, εύκολα Καλαμαρία και Ρύσιο» , άρθρο στον ιστότοπο WomenSports.gr, 30 Σεπτεμβρίου 2018.«Τα αποτελέσματα της 1ης αγωνιστικής στο κύπελλο Γυναικών», άρθρο στον ιστότοπο InfoSport.gr, 1 Οκτωβρίου 2018.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο2008-09 2Α2 Εθνική 10 - 11-15 - - ? Β' Φάση 2-  -  -2009-10 2Α2 Εθνική 3 - 20-6 - - ? Β' Φάση 2-  -  -2010-11 2Α2 Εθνική 2 Μπαράζ ανόδου 19-3 0-1 - Λένια Κουτούση 3η - Α' Φάσης 2-  -  -2011-12 2Α2 Εθνική 4 - 16-6 - - ? Φάση των 16 2-  -  -2012-13 2Α2 Εθνική 5 - 13-9 - - ? 3η - Α' Φάσης 2-  -  -2013-14 2Α2 Εθνική 4 - 14-8 - - ? 2η - Α' Φάσης 1-  -  -2014-15 2Α2 Εθνική 2 Κατάταξης 19-3 1-0 α.α. - Λένια Κουτούση 1η - Α' Φάσης 1-  -  -2015-16 2Α2 Εθνική 8 - 8-14 - - Ελευθερία Γαϊτάνη 2η - Α' Φάσης 1-  -  -2016-17 2Α2 Εθνική 10 - 6-16 - - Ελευθερία Γαϊτάνη 1η - Α' Φάσης 1-  -  -2017-18 2Α2 Εθνική 5 - 12-10 - - Θάλεια Μαραγκού 1η - Α' Φάσης 1-  -  -2018-19 2Α2 Εθνική 11 - 3-19 - - ? 1η - Α' Φάσης 1-  -  -

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Ελπίδα Αγαθαγγελίδου  Ελευθερία Γαϊτάνη  Θάλεια Γεράκου   Πόπη Κανταρά  Φανή Καρατζά  Λένια Κουτούση  Θάλεια Μαραγκού  Γιάννα Μυλωνά  Ευαγγελία Πελτέκη   Βούλα Σαμολαδά  Μυρτώ Σταμπουλίδου  Ελπίδα Τσιαμπάζη  Στρατούλα Φωτακίδου

+ΠροπονητέςΕθνΟνοματεπώνυμοΘητεία  Θανάσης Γαϊτάνης  2006 - Ιουλ 2014  Γιάννα Μυλωνά  Ιουλ 2014 - Ιουλ 2016  Βαγγέλης Καρατσομπάνης  Ιουλ 2016 - Δεκ 2017   Κώστας Μάρκου  Ιαν 2018 - Ιουν 2018  Στράτος Καγιάογλου  Ιουλ 2018 - 2019
<div style="clear: both">

 Έμβλημα 

 Τμήματα υποδομής 
Οι Τιτάνες Δράμας καλλιεργούσαν τμήματα υποδομής για νεαρές αθλήτριες με αρκετές διακρίσεις από την ίδρυσή τους και έπειτα. Συγκεκριμένα διέθεταν στην τροπαιοθήκη τους:«Αρχείο Πρωταθλητών», πληροφορίες στον επίσημο ιστότοπο της Ένωσης Καλαθοσφαιρικών Σωματείων Ανατολικής Μακεδονίας και Θράκης.
 5× Πρωταθλήματα Νεανίδων Ανατολικής Μακεδονίας και Θράκης (2009, 2011, 2012, 2014, 2015) «Πρωτάθλημα Νεανίδων: Χωρίς ποσότητα, αλλά με ποιότητα», άρθρο στον ιστότοπο DramaBasket.gr, 4 Απριλίου 2014.
 1× Πρωτάθλημα Κορασίδων Ανατολικής Μακεδονίας και Θράκης (2014) «Τίτλος πρωταθλητή στις κορασίδες για τα κορίτσια της Γιάννας Μυλωνά», άρθρο στον ιστότοπο SportDrama.gr, 8 Μαρτίου 2014.«Πρωτάθλημα Κορασίδων ΕΚΑΣΑΜΑΘ: Τιτάνες μεταξύ ίσων…», άρθρο και αφιέρωμα στον ιστότοπο Kavala-sports.gr, 1 Απριλίου 2014.

Μετά την κατάκτηση του Πρωταθλήματος Νεανίδων το 2015, η ομάδα κατάφερε να περάσει επιτυχώς από την Προκριματική στην Τελική Φάση του Πανελλήνιου Πρωταθλήματος Νεανίδων για την περίοδο 2014-15. Η διοργάνωση έλαβε χώρα από τις 28 Απριλίου έως τις 2 Μαΐου 2015 στο Κλειστό Γυμναστήριο της Κοζάνης. Οι έτερες συμμετέχουσες ομάδες ήταν οι Πρωτέας Βούλας (Νότια Αττική), Αθηναϊκός (Αττική), Αρκάδι Ρεθύμνου (Κρήτη), Π.Α.Ο.Κ. (Θεσσαλονίκη) και Π.Α.Σ. Γιάννινα (Βορειοδυτική Ελλάδα).«Αρχίζει το Πανελλήνιο Πρωτάθλημα Νεανίδων» , άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 27 Απριλίου 2015.«Αρχίζει αύριο στην Κοζάνη το Πανελλήνιο Πρωτάθλημα Νεανίδων», άρθρο στον ιστότοπο Tsiotras.blogspot.com, 27 Απριλίου 2015. Στο πλαίσιο αυτό οι Τιτάνες σημείωσαν μία νίκη σε πέντε αγώνες, με αποτέλεσμα να τερματίσουν στην 5η θέση.«Πανελλήνιο Νεανίδων: Αήττητος στην κορυφή ο Πρωτέας» , άρθρο στον ιστότοπο BasketNet.gr, 2 Μαΐου 2015. Προπονήτρια της ομάδας ήταν η Γιάννα Μυλωνά.

 Παραπομπές 

 Εξωτερικοί σύνδεσμοι 


 «Δημοτικό Κλειστό Γυμναστήριο Δράμας «Δημήτρης Κραχτίδης»», πληροφορίες στον ιστότοπο Stadia.gr.
 «Δημοτικό Κλειστό Γυμναστήριο Δράμας «Δημήτρης Κραχτίδης»», πληροφορίες στον ιστότοπο Gipeda.gr.

Καλαθοσφαιριση Γυναικων
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Α.ΜΑ.Θ.
Κατηγορία:Ιδρύσεις ομάδων καλαθοσφαίρισης το 2005